
Anexa nr. 4 la HCL nr._______________________________________________________
                                                                                                            Aprob,

                                                                                                             Primar

                                                                                                       DASCALU NICOLAE- LIVIU
NORME PROCEDURALE INTERNE

pentru organizarea şi desfăşurarea propriilor proceduri de atribuire a contractelor de achiziţie publică ce au ca obiect Servicii sociale şi alte servicii specifice, prevăzute în anexa nr.2 la Legea nr. 98/2016 privind achiziţiile publice cu modificarea şi completarea unor acte normative cu impact asupra sistemului achiziţiilor publice cu valoarea estimată fără TVA mai mică decât cea prevăzută la art.1, Alin. (1), lit d), cuprinsă în intervalul: de la 135.060 lei până la 3.506.625 lei(exclusiv)
Însuşită de Consiliul Local prin Hotărârea Nr. _________din _____________2022_

_____________________

INTRODUCERE

Prezentele norme au fost întocmite conform Forma consolidată a LEGII nr. 98 din 19 mai 2016, publicate în Monitorul Oficial nr. 390 din 23 mai 2016, la data de 03 Februarie 2022 este realizată prin includerea modificărilor şi completărilor aduse de: ORDONANŢA DE URGENŢĂ nr. 80 din 16 noiembrie 2016; LEGEA nr. 80 din 27 aprilie 2017; ORDONANŢA DE URGENŢĂ nr. 107 din 20 decembrie 2017; ORDONANŢA DE URGENŢĂ nr. 45 din 24 mai 2018; DECIZIA nr. 738 din 20 noiembrie 2018; ORDONANŢA DE URGENŢĂ nr. 23 din 4 februarie 2020; DECIZIA nr. 221 din 2 iunie 2020; ORDONANŢA DE URGENŢĂ nr. 114 din 9 iulie 2020; LEGEA nr. 148 din 23 iulie 2020; ORDONANŢA DE URGENŢĂ nr. 25 din 31 martie 2021; ORDONANŢA nr. 3 din 25 august 2021, prin care ,,atribuirea unui contract de achiziție publică/acord cadru care are ca obiect servicii sociale și alte servicii specifice, prevăzute în Anexa nr. 2”, cu valoarea estimată fără TVA mai mică decât cea prevăzută la art.1, Alin. (1), lit d), cuprinsă în intervalul: de la 135.060 lei până la 3.506.625 lei(exclusiv).

CAP. I
Dispoziţii Generale

Art. 1 - Prezentele Norme procedurale interne, denumite în continuare Norme au ca obiect stabilirea procedurii de atribuire a contractelor de achizițe publică/acrodurilor cadru reprezentate de Forma consolidată a LEGII nr. 98 din 19 mai 2016, publicate în Monitorul Oficial nr. 390 din 23 mai 2016, la data de 03 Februarie 2022 cu impact asupra achizitiilor publice pentru modificarea şi completarea unor acte normative cu impact asupra sistemului achiziţiilor publice.
CAP. II
Definiții. Principii

Art. 2 - În sensul prezentelor norme, următorii termini se definesc astfel:

a) autoritate contractantă – Unitatea Administrativ Teritorială a comunei Mărăcineni, judeţul Argeş.
b) servicii – servicii din categoria celor cuprinse în Anexa nr. 2 la Legea nr. 98/2016 privind achizițiile publice

c) achizitie publica – dobandirea definitiva sau temporara de catre autoritatea contractanta a unor servicii din categoria celor cuprinse în Anexa nr. 2 la Legea nr.

98/2016 privind achizițiile publice

d) prestator – persoana juridică care prestează servicii din categoria celor cuprinse în Anexa nr. 2 Legea nr. 98/2016 privind achizițiile publice

e) ofertant – oricare prestator care a depus oferta;

f) operator economic – ofertantul care participa la procedura de atribuire si caruia i se poate atribui contractul de achizitie publica;

g) contract de achizitie publica – contract încheiat în formă scrisă între aurotitatea contractantă și prestator 

h) contract de servicii – contract de achizitie publică ce are ca obiect prestarea unuia sau mai multor servicii din categoria celor cuprinse în Anexa nr. 2 Legea nr. 98/2016 privind achizițiile publice;
i) caietul de sarcini – documentul ce cuprinde toate informațiile legate de obiectul contractului de servicii si de procedura de atribuire a acestuia;

j) oferta – documentație care cuprinde propunerea tehnică, propunerea financiară și orice formulare sau documente solicitate în documentația de atribuire;

k) propunere tehnică – document al ofertei elaborat pe baza cerintelor din caietul de sarcini stabilită de autoritatea contractantă;

l) propunere financiară – document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale;

m) zi – zi calendaristică.

Art. 3 – Principiile care stau la baza atribuirii contractelor de servicii/lucrări:

a) nediscriminarea – respectiv asigurarea conditiilor de manifestare a concurentei reale pentru cao rice operator economic, indiferent de nationalitate, de forma de organizare sau proprietate, sa poata participa la procedura de atribuiré si sa aiba sansa de a deveni contractant;

b) tratamentul egal – respectiv aplicarea în mod nediscriminatoriu a criteriilor de selectie si a criteriilor pentru atribuiré astfel încât orice prestator de servicii sa aiba sanse egale de a i se atribuí contractul de servicii;

c) recunoasterea reciprocă – respectiv acceptarea serviciilor, lucrărilor oferite în mod licit pe piața Uniunii Europene, a diplomelor, certificatelor, a altor documente, emise de autoritatile competente din alte state precum si a specificatiilor tehnice echivalente cu cele solicitate la nivel national;

d) transparenta – respectiv punerea la dispozitia tuturor celor interesati a informatiilor referitoare la aplicarea procedurii de atribuiré;

e) proportionalitatea – respectiv asigurarea corelatiei intre necesitatile autoritatii contractante, obiectul contractului de servicii si cerintele solicitate a fi indeplinite;

f) asumarea răspunderii – respectiv determinarea clara a sarcinilor si responsabilitatilor persoanelor implicate în procesul de achizitie publică, urmarindu-se asigurarea profesionalismului, impartialitatii si independentei deciziilor adoptate pe parcursul derularii acestui proces.

CAP III Etapele procedurii

Art.4 -  Etapele procedurii stabilite prin prezentele norme sunt următoarele:

a) Stabilirea necesității efectuării achiziției;

b) Elaborarea caietului de sarcini;

c) Publicitatea procedurii;

d) Raspunsurile la clarificările solicitate de ofertanți;

e) Primirea ofertelor;

f) Desemnarea Comisiei de evaluare;

g) Anularea procedurii de atribuire;

h) Raportul procedurii de atribuire.

Subcapitolul III.1- Stabilirea necesității efectuării achiziției

Art.5 – Stabilirea necesității efectuării achiziției are ca scop determinarea necesarului de servicii pentru asigurarea bunei desfășurări a autorității contractante percum și a valorii estimate a contractului de servicii ce urmează a fi atribuit.

Art. 6 – Realizarea activităților prevăzute la art.5 se concretizează prin întocmirea după caz, de către compartimentul de specialitate, personalul cu responsabilități a următoarelor documente:

a) Referatul de necesitate
b) Nota justificativă privind estimarea valorii achiziției publice, alegerea procedurii și a criteriului de atribuire

Subcapitolul III.2 – Elaborarea caietului de sarcini

Art. 7- Elaborarea caietului de sarcini are ca scop stabilirea de către autoritatea contractantă a cerințelor privind eligibilitatea și înregistrarea ofertanților și capacitatea acestora de a

îndeplini obligatiile contractuale, stabilirea regurilor ce trebuie respectate pe parcursul desfasurarii procedurii, stabilirea calendarului de aplicare a procedurii precum și stabilirea cerințelor privind nivelul calitativ si cantitativ al serviciilor necesar a fi prestat.

Art.8 – Caietul de sarcini va conține următoarele elemente:

a) Datele de identificare ale autorității contractante;

b) Sursa de finanțare a achizitiei;

c) Calendarul de aplicare a procedurii respectiv: data limita pentru solicitarea clarificarilor; data limita de raspuns la clarificari, data si ora limita de depunere a ofertelor.

d) Cerintele privind eligibilitatea și înregistrarea ofertanților;

e) Cerintele minime privind capacitatea tehnică și capacitatea economico-financiara, în masura în care se solicită;

f) Criteriile de calificare în măsura în care se solicită;

g) Specificațiile tehnice minime ale serviciilor necesar a fi prestate

h) Modul de elaborare și de prezentare a propunerii tehnice și financiare;

i) Perioada solicitată pentru valabilitatea ofertelor;

j) Criteriul de atribuire care se va aplica pentru stabilirea ofertei castigatoare;

k) Modul de comunicare

Subcapitolul III.3 – Publicitatea procedurii

Art. 9 – Publicitatea procedurii are ca scop asigurarea de către autoritatea contractantă a transparenței atribuirii contractelor de servicii prin informarea prestatorilor, în calitate de potențiali ofertanți, cu privire la organizarea de către aceasta a unei proceduri de atribuire a unor astfel de contracte.

Art. 10 – Publicitatea procedurii se realizează de către autoritatea contractantă cu minimum 5 zile lucrătoare înainte de termenul limită stabilit pentru depunerea ofertelor, prin una din urmatoarele modalități:

a) Transmiterea unei Invitatii de participare care se întocmește conform modelului prevăzut în Anexa 1 la prezentele norme;

b) Publicarea unui Anunt care se întocmește conform modelului prevazut în Anexa nr 2 la prezentele norme.

Art.11 – În situatia în care publicitatea se realizazea prin modalitatea prevazuta la art.10 lit.b, Anuntul se publica pe pagina web a autoritatii contractante, respectiv www.comunamaracineni.ro
Art. 12 – În cazul în care valoarea achiziţiei  publice se încadrează în pragurile prevăzute în Forma consolidată a LEGII nr. 98 din 19 mai 2016, publicate în Monitorul Oficial nr. 390 din 23 mai 2016, la data de 03 Februarie 2022 cu impact asupra achizitiilor publice prin care ,,atribuirea unui contract de achiziție publică/acord cadru care are ca obiect servicii sociale și alte servicii specifice, prevăzute în Anexa nr. 2”, cu valoarea estimată fără TVA mai mică decât cea prevăzută la art.1, Alin. (1), lit d), cuprinsă în intervalul: de la 135.060 lei până la 3.506.625 lei(exclusiv).
se va realiza prin cele 2 modalităţi:
· Din catalogul electronic SEAP;
· De la operatori economici de pe piaţa de profil, cu întocmirea unei note justificative din care să reiasă faptul că nu s-au regăsit in catalogul SEAP, operatori economici care să corespundă necesităţii 

Subcapitolul III.4 – Răspunsuri la clarificarile solicitate de ofertanți

Art. 12 – Orice operator economic interesat are dreptul de a solicita clarificări privind caietul de sarcini.

Art.13 – Autoritatea contractantă are obligația de a răspunde în mod clar, complet și fără ambiguități cât mai repede posibil, la orice clarificare solicitată, pentru o perioada care nu trebuie să depășească, de regulă, 3 zile de la primirea unei astfel de solicitări din partea operatorului economic.

Subcapitolul III.5– Primirea ofertelor

Art.14 – Primirea ofertelor are ca scop asigurarea înregistrării ca ofertanți, la procedura de atribuire organizata de autoritatea contractantă, a operatorilor economici care depun oferta în termenul limită stabilit în caietul de sarcini și în Invitatia/Anunțul de participare.

Art.15 – Operatorii economici au obligatia de a depune oferta la adresa, data și ora limită pentru depunere, stabilite în caietul de sarcini și în Invitația/Anunțul de participare.

Art.16 – Oferta depusă la o altă adresă decât cea stabilită sau după expirarea datei limită pentru depunere se returnează nedeschisă.

Subcapitolul III.6 Desemnarea comisiei de evaluare

Art. 17 – (1) Odată cu iniţierea aplicării procedurii interne de atribuire a contractului de servicii, se va constitui o comisie de evaluare formată din 3 membri permanenţi şi 1 membru de rezervă. Preşedintele comisiei se desemnează dintre membrii acesteia.

(2) Comisia de evaluare are următoarele atribuții:

a) deschiderea ofertelor;

b) verificarea îndeplinirii de către ofertani a cerințelor peivind eligibilitatea și înregistrarea, prevăzute în caietul de sarcini;

c) verificarea propunerilor tehnice prezentate de ofertanți, din punctul de vedere al modului în care acestea corespund cerințelor minime din caietul de sarcini;

d) verificarea propunerilor financiare prezentate de ofertanți, din punctul de vedere al încadrării în fondurile care pot fi disponibilizate pentru îndeplinirea contractului de achizitie publică;

e) stabilirea ofertelor care îndeplinesc conditiile pentru a fi respinse;

f) stabilirea ofertelor admisibile;

g) aplicarea criteriului de atribuiré, astfel cum a fost prevazit in caietul de sarcini si stabilirea ofertelor castigatoare;

h) în cazuri justificate, elaborarea unui propuneri de anulare a procedurii de atibuire conform prezentelor norme;

i) elaborarea raportului procedurii de atribuire, astfel cum este acesta prevazut în prezentele norme.

Art. 18 - Pe parcursul desfăşurării întregii proceduri, membrii comisiei au obligaţia de a păstra confidenţialitatea asupra conţinutului ofertelor, precum şi asupra oricăror alte informaţii prezentate de către ofertanţi, a căror dezvăluire ar putea aduce atingere dreptului acestora de a-şi proteja secretele comerciale.

Art. 19 – (1) Membrii comisiei de evaluare au obligaţia de a semna pe proprie răspundere o

Declaraţie de confidenţialitate şi imparţialitate (Anexa 3) prin care se angajează să respecte prevederile art. 19 şi prin care confirmă, totodată, că nu se află în niciuna din situaţiile următoare:

a) este soţ sau rudă până la gradul al treilea inclusiv ori afin până la gradul al treilea, cu vreunul dintre ofertanţi;

b) în ultimii trei ani a avut contracte de muncă sau de colaborare cu unul dintre ofertanţi sau a făcut parte din consiliul de administraţie al acestora sau din orice alt organ dae conducere sau de administraţie al acestora;

c) deţine părţi sociale sau acţiuni din capitalul social subscris al unuia dintre ofertanţi.

(2) Declaraţia prevăzută la alin.(1) trebuie semnată înainte de începerea şedinţei de deschidere.

(3) În cazul în care unul dintre membrii desemnaţi în comisia de evaluare şi negociere constată că se află în una sau mai multe din situaţiile prevăzute la alin.(1), atunci acesta are obligaţia de a solicita înlocuirea sa din componenţa comisiei respective.

Subcapitolul III.7 Anularea procedurii de atribuire

Art. 20 – Autoritatea contractantă are obligația de a anula aplicarea procedurii pentru atribuirea contractelui de servicii în următoarele cazuri:

a) dacă nu a fost depusă nicio ofertă;

b) dacă toate ofertele depuse au fost respinse;

c) dacă este imposibilă încheierea contractului de servicii.

Subcapitolul III.8 Raportul procedurii

Art.21 – Raportul procedurii de atribuire se elaborează înainte de închiderea contractului de servicii și cuprinde următoarele elemente:

a) denumirea achiziție și codul CPV;

b) obiectul contractului de servicii

c) denumirea/numele ofertanților participanți la procedură;

d) denumirea/numele ofertantilor respinși și motivele carea au stat la baza acestei decizii.

e) denumirea/numele ofertantului admis pe baza criteriilor stabilite de prezenta procedă.

CAP IV Evaluarea ofertelor

Art. 22 – La ședințele comisie de evaluare, în scopul analizării în detaliu a ofertelor depuse, au dreptul de a participa numai membrii acesteia.

Art. 23 – (1) Comisia de evaluare are obligația de a analiza și de a verifica fiecare ofertă atât din punct de vedere al elementelor tehnice propuse, cât și din punct de vedere al aspectelor financiare pe care le implică.

(2) Propunerea tehnică trebuie să corespundă cerințelor minime prevăzute în caietul de sarcini;

(3) Propunerea financiară trebuie să se încadreze în limita fondurilor care pot fi disponibilizate pentru îndeplinirea contractului de servicii necesar a fi atribuit.

CAP. V
Reguli generale de participare

Art. 24 - Orice persoană fizică sau juridică care doreşte să participe și îndeplinește condițiile stabilite prin invitația de participare are dreptul de a participa, în condiţiile prezentelor norme, la procedura interna pentru atribuirea contractului de servicii.

CAP. VI
Evitarea situaţiilor de concurenţă neloială

Art. 25 - Pe parcursul derulării procedurii interne de atribuire a contractului de servicii, va lua toate măsurile legale necesare pentru a combate apariţia eventualelor situaţii de concurenţă neloială sau conflict de interese şi orice alte fapte considerate contravenţii ori infracţiuni potrivit legii. În măsura în care aceste situaţii se produc se vor lua toate măsurile legale pentru contracararea lor.

CAP. VII  Continutul ofertelor

Art. 26 În vederea participării la procedura internă de atribuire a serviciilor, fiecare ofertant va depune o singură ofertă care să conțină:

· Certificat unic de inregistrare, în copie conform cu originalul

· Act constitutiv sau Statut, în copie, din care să reiasă că are ca obiect de activitate, o încadrare corespunzatoare obiectului contractului pentru care depune oferta;

· Formulare standard: (Anexa 4)
1. Scrisoare de înaintare

2. Certificat de participare la licitaţie cu ofertă independentă

3. Declaraţie

4. Declarația privind calitatea de participant la procedură

5. Formular de ofertă financiară

6. Declarație privind lista principalelor prestări de servicii  în ultimii 2 ani

7. Informații generale

CAP. VIII Criteriu de atribuire: prețul cel mai scăzut, conform art.34 din HG nr.395/2016 pentru aprobarea Normelor metodologice de aplicare a prevederilor referitoare la atribiurea contractului de achiziție publică/acordului-cadru din Legea nr.98/2016 privind achizițiile publice.

CAP. IX
Eligibilitatea şi înregistrarea

Art. 27 - Va fi exclus din procedura pentru atribuirea contractului de servicii orice ofertant / candidat care se află în una din următoarele situaţii:

a) este în stare de faliment ori lichidare, afacerile îi sunt conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege;

b) prezintă informaţii false sau nu prezintă informaţiile solicitate de către autoritatea contractantă.
CAP. X
Elaborarea şi înregistrarea ofertei

Art. 28 - (1) Ofertantul are obligaţia de a elabora oferta în conformitate cu prevederile menționate în invitația de participare și caietul de sarcini .

(2) Oferta are caracter ferm şi obligatoriu din punct de vedere al conţinutului pe toată perioada derulării achiziţiei publice, ofertantul având obligaţia de a exprima în ofertă preţul în

lei, preţ care va rămâne neschimbat pe toată perioada desfăşurării procedurii de achiziţie publică.

(3) Ofertantul care nu respectă cerinţele din invitația de participare sau caietul de sarcini va fi descalificat de către autoritatea contractantă.

CAP. XI
Modificarea, retragerea şi valabilitatea ofertei

Art. 29 - (1) Orice ofertant are dreptul de a-şi modifica sau de a-şi retrage oferta numai înainte de data limită stabilită pentru depunerea ofertei.

(2) Ofertantul nu are dreptul de a-şi retrage sau de a-şi modifica oferta după expirarea datei limită pentru depunerea ofertei.

(3) Ofertantul are obligaţia de a menţine oferta valabilă pe toată perioada de valabilitate stabilită de către autoritatea contractantă.

CAP. XII Etapa de finalizare a contractului de servicii

Art. 30 - (1) Etapa de finalizare a contractului de servicii: încheierea procedurii se produce atunci când comisia de evaluare întocmește raportul procedurii și face cunoscute datele selecției de oferte în comunicările adresate ofertanților; întocmirea dosarului de achiziţie publică.

(2) Procedura internă de atribuire pentru atribuirea contractului de servicii se poate desfăşura şi dacă se primeşte o singură ofertă care corespunde cerinţelor din documentația de atribuire.

CAP. XIII Constituirea dosarului de achiziție publică

Art. 31 - Autoritatea contractantă are obligația de a întocmi dosarul achiziției publice, care trebuie să cuprinde cel puțin următoarele documente:

a. referatul de necesitate privind achiziţia de servicii/nota de fundamentare;

b. caietul de sarcini (nota de fundamentare);

c. ordinul de numire a comisiei de evaluare;

d. declarațiile de confidențialitate și imparțialitate;

e. invitatia de participare privind achiziţia de servicii;

f. raportul procedurii prin care s-a facut  evaluarea ofertelor;

g. comunicările întocmite de către comisia de evaluare cu privire la rezultatul aplicării procedurii interne de atribuire a serviciilor;

h. contractul de servicii, semnat în formă autentică.

CAP. XIV Circuitul documentelor și semnăturile compartimentelor de specialitate

Art. 32 - Stabilirea responsabilităţilor privind întocmirea, avizarea şi aprobarea documentelor care constituie dosarul achiziției publice.

Art. 33 - Referatul de necesitate privind achiziţia de servicii/nota de fundamentare este întocmit/ă de Compartimentul de Specialite, avizat/ă de Secretarul comunei, și aprobat/ă de ordomatorul principal de credite/primar al UATC - Mărăcineni.

Art. 34 - Nota justificativă privind estimarea valorii achiziției publice, alegerea procedurii și a criteriului de atribuire este întocmită de persoana responsabilă pe achiziții publice, vizată de Secretar și aprobată de ordonatorul principal de credite/primar al UATC - Mărăcineni.

Art. 35 – Raportul procedurii de achiziție publică este întocmit de membrii Comisie de evaluare și aprobat de președinte.

Art. 36 – Contractul de achiziţie publică încheiat cu persoana fizică sau juridică a cărei ofertă a fost acceptată este întocmit de persoana responsabilă de contract, avizat de Secretar, persoana desemnată să pună viza CFP și aprobat de primar.

CAP. XV Încheierea contractului de servicii
Art. 37 - Autoritatea contractantă are obligaţia de a încheia contractul de achiziţie de servicii, în formă autentică, cu persoana fizică sau juridică a cărei ofertă a fost acceptată de către comisia de evaluare.

CAP. XVI Dispoziţii finale

Art. 38 - Prezentele norme procedurale pot fi completate, modificate sau abrogate de către ordonatorul principal de credite/primar al UATC – Mărăcineni.
Art. 39 - Prezentele norme de procedură interna privind atribuirea contractelor de servicii intră în vigoare la data aprobării de către ordonatorul principal de credite/primar al UATC – Mărăcineni.
Birou achizitii publice
Toader Florin
